Parenhimska tkiva
<s>Parenhimska tkiva ili osnovna tkiva biljaka su prosta trajna tkiva izgrađena od jedne vrste ćelija, a mogu da obavljaju različite funkcije i imaju različito poreklo.</s><s>U kori, srži i listu su primarnog, a u sprovodnim tkivima primarnog ili sekundarnog porekla.</s><s>Pružaju se kroz čitavo biljno telo obrazujući jedan neprekidni sistem u koji su uronjena sva tkiva osim pokoričnih.</s>

<s>Tipovi</s>

<s>Zavisno od funkcije koju obavljaju ova tkiva se dele na:
 parenhim za apsorpciju vode i mineralnih materija (apsorpcioni parenhim)
 parenhim za fotosintezu (hlorenhim)
 parenhim za magacioniranje rezervnih materija
 provodni parenhim
 parenhim za magacioniranje vazduha (aerenhim).</s>

<s>Parenhim za apsorpciju 
Parenhim za apsorpciju vode i mineralnih materija (rizodermis) kao i rastvorenih organskih materija su tkiva koja zauzimaju periferni položaj na biljci.</s><s>Ćelije su tankih zidova, sa krupnim jedrom i dosta citoplazme, a često i sa sposobnošću da izlučuju određene materije koje omogućavaju ili povećavaju apsorpciju materija.</s><s>Rizodermis (epiblem) je jednoslojno tkivo koje se nalazi u određenom delu korena i služi za upijanje vode i mineralnih materija iz podloge.</s><s>Ćelije ovog tkiva su često produžene u korenske dlake, čime se mnogo povećava njihova površina, a samim tim i njihova moć upijanja.</s>

<s>Parenhim za fotosintezu 
Parenhim za fotosintezu (hlorenhim) nalazi se u listovima i mladim, zelenim stablima.</s><s>Njegove ćelije sadrže sve ćelijske organele, a posebno su dobro razvijeni hloroplasti u kojima se obavlja proces fotosinteze.</s>

<s>U listu je ovo tkivo izgrađeno od dve vrste ćelija:
 prema licu lista nalazi se palisadno tkivo, građeno od zbijenih ćelija oblika tetraedra; 
 prema naličju lista nalazi se sunđerasto tkivo građeno od ćelija nepravilnog loptastog oblika, između kojih se nalaze prostrani intercelulari.</s>

<s>Tkivo za fotosintezu povezano je sa provodnim tkivom da bi se materije stvorene u fotosintezi prenosile do svih delova biljke.</s>

<s>Parenhim za magacioniranje 
Parenhim za magacioniranje čine ćelije koje imaju sposobnost da nagomilavaju organske materije ili vodu.</s><s>Takvo tkivo se nalazi u krtolama, rizomima ili zadebljalim korenovima.</s><s>Drvenaste biljke magacioniraju hranljive materije u stablima, a neke u listovima (aloja, čuvarkuća).</s><s>Ova tkiva su česta u plodovima i semenima.</s><s>Biljke sušnih predela prilagođene su tako da mogu nagomilavati velike količine vode u lišću (agava) ili u stablu (kaktusi).</s>

<s>Provodni parenhim</s>

<s>Služi za provođenje materija pa su ćelije koje ga grade izdužene u pravcu u kome se materije provode.</s><s>Nalazi se u floemu i ksilemu.</s>

<s>Aerenhim</s>

<s>Parenhim za magacioniranje vazduha nalazi se u biljnim delovima koji se razvijaju u sredinama sa nedovoljno kiseonika, kao što su mulj i voda.</s><s>Vazduh se magacionira u krupnim intercelularima koji su glavni nosioci funkcije ovog tkiva.</s>

<s>Literatura 
 Jančić, R: Botanika farmaceutika, Službeni list SCG, Beograd, 2004.</s><s>Kojić, M: Botanika, Naučna knjiga, Beograd, 1989.</s><s>Marinković, R, Tatić, B, Blaženčić, J: Morfologija biljaka, Beograd, 1979.</s><s>Šerban, Nada: Ćelija - strukture i oblici, ZUNS, Beograd,</s>

<s>Spoljašnje veze 
 BioNet škola</s>

<s>Biljna tkiva</s>

